Thema Diwrnod Hawliau Gofalwyr eleni yw ‘Colli allan? Gwybod eich hawliau fel gofalwyr’, ac mae’n gyfle amserol i sicrhau bod pobl yn gwybod sut mae’r Ddeddf yn gwella hawliau gofalwyr. Nawr, am y tro cyntaf, mae gan ofalwyr yr un hawl i gael asesiad a chymorth ag sydd gan yr unigolion y maent yn gofalu amdanynt. Bellach, nid oes angen i ofalwyr ddangos eu bod yn darparu gofal sylweddol er mwyn cael asesiad o’u hanghenion, sy’n golygu y bydd mwy o unigolion yn gallu cael eu cydnabod fel gofalwyr a manteisio ar y cymorth sydd ar gael iddynt – rhywbeth sy’n fater o bwys i’r gymuned ofalu. Yn y gorffennol, cyfrifoldeb y gofalwr oedd gwneud cais am asesiad, ond bellach mae’r Ddeddf yn rhoi dyletswydd statudol ar awdurdodau lleol i gymryd camau pendant i roi gwybod i ofalwyr am eu hawl i gael eu hasesu, fel nad oes neb yn colli’r cyfle y mae ganddo hawl iddo. Ar ôl cwblhau’r asesiad, os bydd y gofalwr yn gymwys, bydd yn rhaid i’r awdurdod lleol ddiwallu unrhyw anghenion sydd wedi eu nodi, a rhoi cynllun gofal statudol ar waith. Rydym yn gwybod y gallai fod yn anodd i ofalwyr ddod o hyd i’r wybodaeth a’r cyngor priodol, a dyna pam mae’r Ddeddf yn ei gwneud yn ofynnol i awdurdodau lleol sicrhau bod yr wybodaeth berthnasol ar gael yn hawdd, a bod gofalwyr yn gwybod sut i gael gafael arni.
The theme of this year’s Carers’ Rights Day is ‘Missing out? Know your rights as a carer’, and is a timely opportunity to reiterate the enhanced rights for carers that the Act brings. Now, for the first time, carers have an equal right to assessment and support as those they care for. They no longer need to demonstrate that they provide significant care in order to have their needs assessed, enabling more people to be recognised as a carer – an issue we know is important to the caring community – and receive the support available to them. While the onus was previously on carers to request an assessment, the Act places a statutory duty on local authorities to proactively inform carers of their right to be assessed, helping to ensure that no one misses out on the opportunities to which they are entitled. Once that assessment has been completed, if the carer is eligible, the local authority is required to meet those needs identified and put a statutory care plan in place. We know that it can be difficult for carers to find the right information and advice, which is why the Act requires local authorities to ensure this information is easily accessible and clearly signposted.